**Védetté nyilvánítják a kaptárköveket**

nosza.info 2014-10-28 [0](http://nosza.info/blog/2014/10/28/vedette-nyilvanitjak-a-kaptarkoveket/#respond)

**Az ily módon a védett természeti területek közé beemelt természeti emlékek között megtalálható térségünkből a salgótarjáni Pécs-kő, az egerbaktai Szent-völgy kaptárköve vagy éppen a siroki Várhegy kaptárkövei is – derül ki a hétfői Magyar Közlönyből.**



A kaptárkő olyan természetes állapotú vagy ember alakította sziklaalakzat, melynek felületén egy vagy több faragott, kultúrtörténeti jelentőségű fülke, esetenként egyéb megmunkálás látható, ezért a táj- és természetvédelem, valamint a kulturális örökségvédelem szempontjából egyaránt értéket képviselnek – olvasható a földművelésügyi miniszter rendeletében. A védetté nyilvánítás célja a természeti és kulturális jelentőségű kaptárkövek és közvetlen természeti környezetük megőrzése, kutatásuk és természetvédelmi célú bemutatásuk segítése. A rendelet november 4-én lép életbe, melynek értelmében védetté nyilvánítják a következő neveken szereplő értékeket.

1. Abaújkéri Ördög-szikla kaptárkő természeti emlék

2. Biatorbágyi Kő-hegy kaptárkövei természeti emlék

3. Biatorbágyi Öreg-hegy kaptárköve természeti emlék4. Bogácsi Hintó-völgy kaptárköve természeti emlék

5. Budakeszi Kecske-hegy kaptárköve természeti emlék

6. Cserépváraljai Furgál-völgy kaptárkövei természeti emlék

7. Cserépváraljai Nyúl-völgy-oldal kaptárköve természeti emlék

8. Cserépváraljai Setét-völgy kaptárköve természeti emlék

9. Cserépváraljai Vén-hegy kaptárkövei természeti emlék

10. Demjéni Bányaél kaptárköve természeti emlék néven

11. Demjéni Hegyes-kő-tető és Ereszvény-völgy kaptárkövei természeti emlék

12. Demjéni Remete-völgy kaptárköve természeti emlék

13. Diósdi kőfejtők kaptárköve természeti emlék néven

14. Diósdi Szidónia-hegy kaptárkövei természeti emlék

15. Egerbaktai Szent-völgy kaptárköve természeti emlék

16. Egerszalóki Menyecske-hegy kaptárkövei természeti emlék

17. Egerszalóki Öreg-hegy kaptárköve természeti emlék

18. Egri Cakó-tető kaptárkövei természeti emlék

19. Egri Mész-hegy déli sziklacsoportjának kaptárkövei természeti emlék

20. Egri Mész-völgy kaptárköve természeti emlék

21. Egri Nyerges-hegy keleti oldalának kaptárköve természeti emlék

22. Egri Nyerges-hegy nyugati oldalának kaptárkövei természeti emlék

23. Kácsi Kecske-kő kaptárköve természeti emlék

24. Noszvaji Dóc kaptárkövei természeti emlék

25. Noszvaji Farkas-kő kaptárköve természeti emlék

26. Noszvaji Pipis-hegy kaptárköve természeti emlék

27. Ostorosi Pajdos kaptárkövei természeti emlék

28. Ostorosi Tag-gödör kaptárkövei természeti emlék

29. Ostorosi Vizes-völgy kaptárköve természeti emlék

30. Pilisvörösvári Zajnát-hegy kaptárkövei természeti emlék31. Salgótarjáni Pécs-kő kaptárköve természeti emlék

32. Siroki Földkunyhó-tető kaptárköve természeti emlék33. Siroki Rozsnak-völgy kaptárkövei természeti emlék

34. Siroki Törökasztal és Bálványkövek kaptárkövei természeti emlék

35. Siroki Várhegy kaptárkövei természeti emlék

36. Sóskúti Fundoklin kaptárkövei természeti emlék

37. Sóskúti Kálvária-domb kaptárköve természeti emlék

38. Szomolyai Csobánka kaptárköve természeti emlék

39. Szomolyai Ispán-berki-tető kaptárkövei természeti emlék

40. Tardi Pokol-oldal kaptárköve természeti emlék

41. Tibolddaróci Ablakos-kő-völgy, Karud alja és Kőkötő kaptárkövei természeti emlék



Salgótarjáni Pécs-kő kaptárköve természeti emlék (Fotó: Drexler Szilárd)

A fentiek mellett a rendelet megjelöli azokat az országos jelentőségű védett természeti területek, is melyek kaptárkövet is magukba foglalnak.

1. Csákvári Haraszt-hegy kaptárköve

2. Cserépfalui Ördögtorony kaptárkő

3. Cserépváraljai Csordás-völgy kaptárkövei

4. Cserépváraljai Koldustaszító kaptárköve

5. Cserépváraljai Köves-lápa kaptárkövei

6. Cserépváraljai Mangó-tető kaptárkövei

7. Cserépváraljai Nagy-Bábaszék és Szőlő-tető kaptárkövei

8. Pilisborosjenői Jenői-torony kaptárkő

9. Pomázi Holdvilágárok kaptárkövei

10. Pomázi Kő-hegy kaptárkövei

11. Solymári Alsó-Jegenye-völgy kaptárköve

12. Szentendrei Nyerges-hegy kaptárkövei

A rendelet kiterjed a fentiekben meghatározott természeti emlékek, valamint országos jelentőségű védett természeti területek részterületeinek természetvédelmi kezelési terveinek tartalmára is. Ebből kiderül, hogy az értékek kutatásának és környezetük örökségvédelmi célú bemutatását továbbra is biztosítaniuk kell majd a kezelőknek. Természetesen részletesen szólnia kell majd a kezelési terveknek arról, hogy minden olyan tevékenység tiltott legyen az értékek közvetlen környezetében, melyek azok károsítását, esetlegesen megsemmisülését eredményeznék.

Fontos tiltás lesz, hogy a kaptárkövekre a védetté nyilvánítással párhuzamban a jövőben tilos lesz felmászni. Kivételt ez alól csak az engedélyezett kutatás vagy a természetvédelmi kezelés céljából történő jelenlét képezhet – ez legtöbb értékben esetében teljes mértékben életszerű korlátozás. A rendelet megfelelő előkészítettségét támasztja alá véleményünk szerint ezen szempontból – többek között – a salgótarjáni Pécs-kő kérdése, hiszen itt a kaptárkő egy nagyobb méretű sziklatömb oldalában helyezkedik el. Ezen tömb tetejére turistaút is vezet, illetve azon földmérési alappont is található – ezek azonban nincsenek közvetlen kapcsolatban a védetté nyilvánítás alapjául szolgáló képződmény helyével. Ennek okán a rendelet speciális része külön kitér a Pécs-kő csúcsának további látogathatóságára, melynek értelmében a kaptárkövön tartózkodni, közlekedni a fent részint említett kivételeken túl a jelzett turistaút vagy tanösvény rendeltetésszerű használata keretében a továbbiakban is lehetséges marad.

A [Novohrad – Nógrád Geopark ökoturisztikai fejlesztését célzó projekt részeként](http://nosza.info/blog/2013/06/20/lakossagi-forumon-mutattak-be-a-geopark-kiemelt-projektet/) a közeljövőben ide telepítendő tanösvény és a hegycsúcs megközelíthetőségét tehát a rendelet továbbra is engedélyezi.